श्याम बाबा फाल्गुन मेला 8 मार्च से, कोलकाता के फूलों से होगा शृंगार
समालखा| चुलकानाधाम में 8 9 मार्च को उत्तर भारत का सबसे बड़ा श्याम बाबा फाल्गुन मेला लगेगा। जिसमें श्याम बाबा के दर्शन करने के लिए बड़ी संख्या में श्रद्धालु पहुंचेंगे। श्याम बाबा मंदिर को विशेष रूप से सजाया जाएगा। बाबा श्याम का शृंगार कोलकत्ता के मशहूर फूलों से किया जाएगा। एकादशी की रात को बाबा का विशाल जागरण होगा। ग्राम पंचायत ने श्याम मंदिर कमेटी ग्रामीणों के साथ मिलकर मंदिर की व्यवस्था के साथ साथ श्रद्धालुओं किसी तरह की दुविधा हो। इसके लिए पार्किंग, लाइट सीसीटीवी कैमरे का प्रबंध किया जाएगा। पंचायत ने एक सप्ताह पहले ही गांव मेंं साफ-सफाई अभियान चला दिया है।
श्याम मंदिर कमेटी के प्रधान नितिन उर्फ हैप्पी छौक्कर ने बताया कि अबकी बार श्रद्धालुओं को बारिश में परेशानी हो इसके लिए मंदिर में शेड बनवाया गया है। कमेटी प्रधान नितिन छौक्कर ने बताया कि संस्था पहली बार मेले में सीसीटीवी कैमरे लगाने जा रही है। ताकि पूरा मेला कैमरे की निगरानी में रहे। बताया कि मेले में जगह-जगह सीसीटीवी लगवाए जाएगे। सरपंच मदन शर्मा ने बताया कि श्री चुनकट ऋषि लकीसर बाबा मंदिर में भक्तों के आकर्षण का केंद्र बने तीर्थ की साफ सफाई की गई।
bho_Deva hin_Deva hin_Deva